Østerport stasjon

Østerport stasjon er en jernbanestasjon i Østerbro i København, Danmark. Den blir betjent av metro, S-tog, Kystbanen og andre regionale tog, samt InterCity tog. Stasjonen blir brukt av rundt 30 000 passasjerer hver dag.

 Historie 
Stasjonen ble tegnet av Heinrich Wenck og bygget i 1897 under navnet «Østbanegaarden». Den opprinnelige stasjonsbygningen finnes fremdeles i dag, men er imidlertid ikke i bruk.

Den var i starten endestasjon på Kystbanen, men da stasjonen ble forbundet med Nørreport stasjon i 1917 ble endestasjonen flyttet til Københavns hovedbanegård. I 1934 begynte også S-tog å gå fra stasjonen.

Siden Cityringen ble innviet 29. september 2019 blir stasjonen også betjent av metrolinjene M3 og M4. Metrostasjonen ligger på Oslo Plads mellom Kristianiagade og Østbanegade med gangveier til Østerport stasjon. En undergang mellom plattformene forenkler de reisendes tilgang til og fra S-tog, regionaltog og fjerntog. 

 Fredning 
Østerport stasjon ble fredet i 1992. Fredningen omfatter Heinrich Wencks hovedbygning og to perrongtak.Fredningssag / Østerport Station, Oslo Plads 006-010 fra Kulturarvsstyrelsen (besøkt 30. juni 2014)

 Referanser 

 Eksterne lenker 


Kategori:Stasjoner på Københavns metro
Kategori:S-tog-stasjoner
Kategori:Østerbro
Kategori:Jernbanestasjoner åpnet i 1897
Kategori:1897 i Danmark
Kategori:Fredete byggverk i København
Kategori:Bygninger tegnet av Heinrich Wenck
Kategori:Transportbyggverk i København
Kategori:Jernbanestasjoner i Danmark